REFERAT

**af møde i Det Humanistiske Fakultets Samarbejdsudvalg**

**Til stede var:** Simon Møberg Torp

Jørgen Chr. Bang

Martin Rheinheimer

Per Krogh Hansen

Steffen Nordahl Lund

Simon Hedegaard

Christian Ø. Heyde-Petersen

Søren Wind Eskildsen

Martin Lund

Helle Lykke Nielsen

Gitte Rasmussen

Anne Traun Ulriksen

Torben Spanget Christensen

**Fraværende med afbud var:** Anne Jensen

**Fra administrationen deltog:** Mads Funding

Bettina Ibsen Hilt

**Mødedato:** 29. november 2016

|  |
| --- |
|  |

Simon Møberg Torp bød Martin Rheinheimer velkommen til Samarbejdsudvalget.

**Punkt 0: Arbejdsmiljø**

Steffen Nordahl Lund orienterede:

I forbindelse med den årlige arbejdsmiljødrøftelse skal samtlige arbejdsmiljøgrupper nu inddrages i arbejdet med APV-resultatet.

Der forventes 2 arbejdsmiljøarrangementer i 2017. Et for arbejdsmiljøgrupperne og et for samtlige medarbejdere.

**Punkt 1: Godkendelse af dagsorden**

Dagsorden blev godkendt.

**Punkt 2: Godkendelse af referat af mødet d. 24. maj 2016**

Referatet blev godkendt.

**Punkt 3: Meddelelser**

Intet at bemærke.

**Punkt 4: Orientering om arbejdet med vejledende retningslinjer for forskningsproduktion**

Udkast til ’Vejledende retningslinjer vedrørende forventninger til præstation forud og inden for de enkelte stillingskategorier’ blev uddelt og Simon Møberg Torp orienterede:

Udkastet er udarbejdet på baggrund af udtrykte ønsker om klare retningslinjer og gennemsigtighed og definerer publicerings- og aktivitetsforventninger inden for de forskellige stillingskategorier.

SU var positive overfor tiltaget og drøftede formålet, rammerne, snitfladerne, den gensidige forpligtelse institutleder/VIP/forskningsgrupper imellem, fora for drøftelse og formuleringer.

SU enedes om følgende ændringer til udkastet:

Aktivitetsformerne differentieres/inddeles 4 grupper; forskningsrelateret, undervisningsrelateret, formidling og administration.

’Myndighedsbetjening’ ændres til ’rekvireret forskning og lignende aktiviteter’.

SU fortsætter drøftelsen på ekstraordinært møde d. 13. december 2016.

**Punkt 5: Drøftelse af behov for CUU medarbejderkurser**

Punktet drøftes på næste ordinære SU-møde.

**Punkt 6: Budget 2017-2020**

Mads Funding redegjorde for budget 2017 og overslagsårene 2018-2020. Fakultetets indtægtsramme forventes at falde med over 23 mio.kr., primært forårsaget af fald i uddannelsesindtægterne. I overslagsårene forventes de ordinære indtægter at falde yderligere som følge af fortsat dimensionering, de årlige 2% besparelser samt den i Finansloven indarbejdede takstreduktion fra og med 2020 på takstgruppe 1-uddannelser .

I 2016 forventes fakultetets omkostninger at stige som følge af en række strategiske investeringer udmøntet fra fakultetets dimensioneringsomstillingspulje. Dette betyder et større driftsoverskud på over 21 mio. kr. for 2016. For overslagsårene falder omkostningerne på grund af en række planlagte tilpasninger som følge af den mindre indtægtsramme, således at de planlagte driftsunderskud i 2018 og 2019 er betydeligt mindre. For 2020 budgetteres med et større driftsunderskud – men her er budgetteringen naturligt nok usikker.

SU tog redegørelsen til efterretning.

**Punkt 7: Valg af nyt medlem til KUUV**

Martin Rheinheimer blev valgt.

**Punkt 8: Eventuelt**

Simon Møberg Torp orienterede om det pågående arbejde med arealoptimering på campus Odense.

Denne proces gennemføres med baggrund i bestyrelsens beslutninger om at gennemføre en række strategiske fravalg, herunder at udnytte SDU’s lokaler mere effektivt.

Arbejdet indebærer, at Det humanistiske Fakultet skal afgive et antal kontormoduler – det konkrete antal er ikke afklaret endnu.

Simon Møberg Torp Jørgen Chr. Bang

Dekan Næstformand